Amen Khalid

Mohd Khalid Amen Mohamad (lahir 1995 di Perak, Malaysia) ialah seorang penyunting dan pengarah filem Malaysia. Beliau ialah anak kepada pengarah filem, Allahyarham Mamat Khalid.

Kerjaya
Beliau memulakan kerjayanya sebagai penyunting untuk beberapa filem arahan bapanya, Allahyarham Mamat Khalid termasuk Rock Oo! (2013) dan Hantu Kak Limah (2018). Amen juga pernah berlakon dalam filem Apokalips X (2014), filem cereka sains pasca-apokaliptik arahan Allahyarham Mamat Khalid.

Kerjayanya sebagai pengarah bermula apabila beliau diberi tanggungjawab mengarahkan filem Kampong Pisang Berbuah Dua Kali yang tidak sempat diarahkan oleh bapanya yang meninggal dunia pada 24 Oktober 2021 akibat penyakit jantung. Ditayangkan di Astro First pada 3 Mac 2022, filem ini menerima kejayaan meluas dan beliau sendiri menerima pujian sebagai pengarah.

Kehidupan peribadi
Amen Khalid ialah anak keempat daripada lima beradik. Bapanya ialah pengarah filem, Allahyarham Mamat Khalid dan ibunya ialah Hasmah Hassan. Adik-beradiknya yang lain ialah Khalid Zaffa, Khalid Adam, Nor Sara dan Nor Hasanah.

Filemografi

Filem

Telefilem

Televisyen

Rujukan

Pautan luar
 

Kelahiran 1995
Orang hidup
Orang Malaysia berketurunan Melayu
Muslim Malaysia
Orang dari Perak
Penyunting filem Malaysia
Pengarah filem Malaysia